stanford-oval/wikipedia huggingface dataset:
Harjaetanat

| Harjaetanat |
| --- | --- |
 Ukkoetana (Limax cinereoniger)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Lahko::  Maakeuhkokotilot Stylommatophora
Heimo::  Harjaetanat Limacidae  Rafinesque-Schmaltz, 1815
Katso myös
   Harjaetanat Wikispeciesissä   Harjaetanat Commonsissa 
Infobox OKNimi-testi OK: 
Harjaetanat (Limacidae) on maalla elävien, ulkonaisesti kuorettomien kotiloiden heimo, johon kuuluu suurikokoisia lajeja, muun muassa ukkoetana (Limax cinereoginer). Ne eivät tee yhtä paljon tuhoa puutarhoissa ja viljelmillä kuin peltoetanoiden heimon (Agriolimacidae) lajit. Myöskään pahamaineinen espanjansiruetana ei kuulu tähän heimoon.
Ruumiinsa sisällä harjaetanoilla on kuitenkin pieni surkastunut kuori kuin muistona niiden kehittymisestä kuorellisista kotiloista. Heimosta tunnetaan satakunta lajia, mutta sen systematiikasta keskustellaan edelleen.
Suomessa tavattavat lajit

metsäharjaetana Lehmannia marginata
taimietana Lehmannia valentiana (kasvihuoneissa)
ukkoetana Limax cinereoniger
pantterietana Limax maximus
hentoharjaetana Malacolimax tenellus
Heimoon kuuluvia sukuja

Lehmannia
Limax
Malacolimax
Great Yarmouthin rautatieasema

Great Yarmouthin rautatieasema on rautatieasema Great Yarmouthin merenrantakaupungissa Norfolkissa, Englannissa. Se on toinen Wherry Linesin itäisistä pääteasemista. Sinne liikennöi Greater Anglia.
Asema avattiin 1. toukokuuta 1844 nimellä Yarmouth Vauxhall. Nimi lyheni jossakin vaiheessa muotoon Yarmouth, ja nykyisen nimensä asema sai 16. toukokuuta 1989. Sitä käytti noin 385 000 matkustajaa kaudella 2017–2018.
Aseman laiturialuetta 1980-luvulla.
Green Mountains

Green Mountains Montpelierin vieressä.
Green Mountains on vuoristo Vermontin osavaltiossa Yhdysvalloissa. Sen korkein huippu Mount Mansfield on 1 140 metriä korkea. Vuoristo jakaa Vermontin osavaltion kahteen osaan pohjois-eteläsuunnassa. Vuoristo on noin 400 kilometriä pitkä ja se ylettyy Massachusettsista Quebecin rajalle. Green Mountains kuuluu Appalakkeihin. Vermontin osavaltion nimi ja lempinimi The Green Mountain State kummatkin tulevat vuoriston nimestä.
Aiheesta muualla

Kuvia tai muita tiedostoja aiheesta Green Mountains Wikimedia Commonsissa
Georg Haggrén

Georg Haggrén (s. 1965) on suomalainen arkeologi ja historioitsija, joka toimii arkeologian määräaikaisena professorina Turun yliopistossa vuosina 2022–2023. Hän väitteli filosofian tohtoriksi historiasta Helsingin yliopistossa vuonna 2001. Vuonna 2007 hänet nimitettiin historiallisen arkeologian dosentiksi Helsingin yliopistossa.
Julkaisut

Heikki Matiskainen, Georg Haggrén ja Simo Vanhatalo: The archaeology of the early glass industry in Finland: the glassworks of Åvik in Somero (1748–1833) and Mariedal in Sipoo (1776–1824). Suomen lasimuseo 1991.
Georg Haggrén: Hammarsmeder, masugnsfolk och kolare: tidigindustriella yrkesarbetare vid provinsbruk i 1600-talets Sverige (väitöskirja). Jernkontoret 2001.
Georg Haggrén: Valkeakosken Rapola: talonpoikaiskylästä herraskartanoksi. Museovirasto 2001.
Sten Björkman, Tryggve Gestrin, Georg Haggrén ja Ulrika Rosendahl: Kylä: Keskiaikaa Itämeren rannalla. Espoon kaupunginmuseo 2008.
Georg Haggrén, Petri Halinen, Mika Lavento, Sami Raninen ja Anna Wessman: Muinaisuutemme jäljet: Suomen esi- ja varhaishistoria kivikaudelta keskiajalle. Gaudeamus 2015.
Kari Uotila, Georg Haggrén, Maria Carpelan ja Maija Helamaa (toim.): Uuden Torin kantilla 1650–1827, vol. 1: Turun kauppatorin arkeologiset tutkimukset vuosina 2018–2021. Muuritutkimus 2021.
Aiheesta muualla

ORCID
Halisarna

Halisarna (m.kreik. Ἁλίσαρνα) voi viitata seuraaviin:
Halasarna eli Halisarna, antiikin aikainen kaupunki Kosin saarella
Halisarna, antiikin aikainen kaupunki Aioliissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Halisarna”, voi hakea sivunnimihaulla, laajalla sivunnimihaulla tai tekstihaulla.
Halina Łukomska

Halina Łukomska (29. huhtikuuta 1929 Suchedniow – 30. elokuuta 2016 Kąty) oli puolalainen taidemusiikin laulaja, äänialaltaan sopraano. Hänen opettajinaan olivat Stanisława Zawadzka ja Maria Halfterowa Varsovassa, jossa hän sai diplominsa vuonna 1954. Hän jatkoi opintojaan Accademia Chigianassa, Sienassa, Giorgio Favaretton johdolla vuonna 1958 ja Venetsiassa Toti Dal Monten johdolla vuosina 1959–60. Vuonna 1956 Łukomska voitti ensipalkinnon kansainvälisessä laulukilpailussa Hertogenboschissa.
Łukomska aloitti kansainvälisen konserttiuransa vuonna 1960. Häntä pidetään suurena nykytaidemusiikin tulkitsijana. Hänen ohjelmistoonsa kuului muiden muassa Luigi Nonon, Witold Lutosławskin, Pierre Boulez'n (Pli selon pli), Bruno Madernan, Kazimierz Serockin, Arnold Schönbergin, Anton Webernin, Alban Bergin ja Igor Stravinskin musiikkia. Łukomska kantaesitti useita miehensä, säveltäjä Augustyn Blochin teoksia, joihin lukeutuivat Espressioni, Meditations ja Salmo gioioso.
Gabeca Pallavolo

Acqua Paradiso Monza Brianza on italialainen lentopallon ammattilaisjoukkue, joka toimii Gabeca Pallavolo Spa seuran lippulaivana. Joukkueen kotikaupunki on Pohjois-Italiassa sijaitseva Monza. Joukkue pelaa Italian A1-liigassa. Seura perustettiin vuonna 1975. Seuran toistaiseksi parhaimmat saavutukset ovat Cup-voittajien Cupin voitto kaksi kertaa peräkkäin vuosina 1991 ja 1992.
Historia

Acqua Paradiso Gabeca Montichiarin seura perustettiin vuonna 1975. Seuran ensimmäinen esiintyminen Italian pääsarjoissa oli vuonna 1986 kun miesten edustusjoukkue pelasi Italian A2-liigassa. Heti ensimmäisellä kaudellaan se nousi Italian A1-liigaan. Kaudella 1991 joukkue voitti Euroopan Cupin, jonka se uusi myös kaudelta 1992.
Muuta

Kaudella 2009 Montichiarissa pelasi Mikko Esko. Eskon sopimus kattoi kaudet 2009-2011.
Saavutuksia

2 kertaa Cup-voittajien cupin mestaruus 1991, 1992
Great Yarmouth

| Great Yarmouth |
| --- | --- |
 Yarejoki Great Yarmouthissa.
 Great Yarmouth
 Koordinaatit: 52°36′28″N, 01°43′59″E 
Valtio:   Yhdistynyt kuningaskunta
Maa:   Englanti
Hallintoalue:  Itä-Englanti
Kreivikunta:  Norfolk
Hallinto:  
 – Hallinnon tyyppi:  Hallintopiiri
Piirivaltuusto:  39 paikkaa
Pinta-ala:  
 – Kokonaispinta-ala:  10,1 km²
 – Metropolialue:  174 km²
Väkiluku (2017):  40 883
 – Väestötiheys:  4 048 as./km²
 – Metropolialue:  99 417
 – Väestötiheys metropolialue:  571 as./km²
Aikavyöhyke:  UTC+0
 – Kesäaika:  UTC+1
Postinumero:  NR30 ja NR31
Suuntanumero(t):  01493
 
 www.great-yarmouth.gov.uk 
Infobox OKVirheellinen NIMI-arvo: 
Great Yarmouth on noin 41 000 asukkaan satamakaupunki ja 99 000 asukkaan kaupunkipiiri (borough) Norfolkin kreivikunnassa Englannin itärannikolla. Hallintopiiri käsittää noin 24 kilometriä pitkän Pohjanmeren rannikkokaistaleen, johon kuuluu peltoa ja marskimaata. Great Yarmouthin kaupunki on rakennettu hiekkaharjulle Breydon Waterin estuaarin suulle.
Great Yarmouth mainitaan ensimmäisen kerran vuonna 1086 laaditussa Domesday bookissa. Asukkaat saivat elantonsa satojen vuosien ajan pyytämällä silliä Pohjanmerestä ja käymällä vilkasta kauppaa mannereurooppalaisten kanssa.
Ensimmäisessä maailmansodassa saksalaiset pommittivat Great Yarmouthia ilmalaivoilla, ja se oli strategisesti merkittävä kohde myös toisessa maailmansodassa. Sillikantojen romahdettua 1960-luvulla liikakalastuksen vuoksi asukkaat joutuivat etsimään kalastuksen tilalle uuden elinkeinon. Heidän onnekseen Pohjanmereltä löydettiin samoihin aikoihin öljyä ja maakaasua ja kaupungista tuli vähäksi aikaa Pohjanmeren merkittävin öljy- ja kaasusatama. Nykyään Great Yarmouth on kuuluisa ennen kaikkea pitkistä hiekkarannoistaan ja huvipuistoistaan, joiden ansiosta siitä on kehittynyt Ison-Britannian kolmanneksi suosituin rantalomakohde Blackpoolin ja Bournemouthin jälkeen.
Aiheesta muualla

Kuvia tai muita tiedostoja aiheesta Great Yarmouth Wikimedia Commonsissa
Georg Hennum

Georg Herman Hennum (5. maaliskuuta 1909 – 15. tammikuuta 1994) oli norjalais-suomalainen pikaluistelija, jonka parhaat luisteluvuodet olivat 1930-luvulla. Hän oli vuoteen 1937 asti Norjan kansalainen. Hänen isänsä oli Suomeen muuttanut saha-alan ammattilainen, jonka työtä Georg jatkoi isän eläköitymisen jälkeen.
Georg Hennum kilpaili 1930-luvun alusta lähtien Helsingin Luistinkiitäjien (HLK) riveissä. Hän ei voinut osallistua SM-kisoihin ennen vuotta 1937, jolloin hän oli saanut Suomen kansalaisuuden. Hän oli ollut jo vahva ehdokas Suomen joukkueeseen vuoden 1936 olympialaisiin. Hän oli ollut tällöin varteenotettava ehdokas Suomen edustajaksi 10 000 metrillä. Kuitenkin hän edusti Suomea vuosien 1933 ja 1935 EM-kisoissa ja vuoden 1934 MM-kisoissa. Kansalaisuuden saatuaan Hennum oli mukana vuoden 1939 EM-kisoissa Riiassa sijoituksen ollessa yhteispisteissä 12.
SM-kisojen parhaan menestyksensä Hennum saavutti vuoden 1941 SM-kisojen yhteispisteissä sijoittuessaan toiseksi Lasse Parkkisen jälkeen. Matkakohtaisesti Hennum saavutti SM-hopeaa samoissa vuoden 1941 SM-kisoissa 5 000 ja 10 000 metrillä. Vaikka Hennum jatkoi vielä luistelu-uraansa, todellinen huippu-ura oli jo ohi ja sijoitukset olivat jo heikompia. Viimeiset SM-kisat Hennumilla olivat vuonna 1946.
Georg Hennum työskenteli norjalaissyntyisen isänsä Sigvard Larsen Hennumin (1876–?) jälkeen Orimattilan sahan isännöitsijänä 1930-luvun puolivälistä aina 1950-luvun puoliväliin eläköitymiseensä saakka.
Henkilökohtaiset ennätykset

500 metriä 45,4 (Helsinki, 29.1.1939)
1 500 metriä 2.29,4 (Kotka, 9.2.1941)
3 000 metriä 5.21,3 (Oslo, 13.1.1935)
5 000 metriä 8.58,3 (Kotka, 8.2.1941)
10 000 metriä 18.22,2 (Helsinki, 4.2.1935)
Saavutukset

SM-hopeaa 1941 ja SM-pronssia 1939 yhteispisteissä
Georg Haupt

| Georg Haupt |
| --- | --- |
 Elias Martinin maalaama muotokuva 1770-luvulta.
Henkilötiedot
Syntynyt: 10. elokuuta 1741
Kuollut: 18. syyskuuta 1784 (43 vuotta)
Ammatti:  ebenisti
Georg Haupt (10. elokuuta 1741 – 18. syyskuuta 1784) oli ruotsalainen ebenisti ja aikansa tunnetuimpia ruotsalaisia huonekalusuunnittelijoita. Hän opiskeli Pariisissa ja omaksui uusklassistisen tyylin yhdistettynä rokokoohon. Hauptista tuli vuonna 1769 hovipuuseppä.
Töitä

Lipasto.
Kaappikello.
Aiheesta muualla

Kuvia tai muita tiedostoja aiheesta Georg Haupt Wikimedia Commonsissa
Puolan europarlamenttivaalit 2014

Vuoden 2014 europarlamenttivaalit järjestettiin Puolassa 25. toukokuuta 2014. Edustajien määrä (51) nousi yhdellä edellisestä parlamenttikaudesta.
Tulokset

| 0 | 1 | 2 |
| --- | --- | --- |
| Äänestysaktiivisuus | 23,83 % | +0,01 |
| Hylättyjä ääniä | 228 005 | 3,1 % |
| Puolue | Puolue | Mepit | Mepit | Äänet> Lukumäärä | Äänet> Lukumäärä | Äänet> Osuus | Äänet> Osuus |
| --- | --- | --- | --- | --- | --- | --- | --- |
|   | Kansalaisfoorumi | 19 | −6 | 2 271 215 |  | 32,13 % | −12,30 |
|   | Laki ja oikeus | 19 | +9 | 2 246 870 |  | 31,78 % | +2,43 |
|   | Demokraattisen vasemmiston liitto | 5 | −2 | 667 319 |  | 9,44 % | −2,90 |
|   | Uuden oikeiston kongressi | 4 | +4 | 505 586 |  | 7,15 % | Uusi |
|   | Puolan kansanpuolue | 4 | +1 | 480 846 |  | 6,80 % | −0,21 |
|   | Solidarna Polska | 0 |  | 281 079 |  | 3,98 % | Uusi |
|   | Europa Plus Twój Ruch | 0 |  | 252 699 |  | 3,58 % | Uusi |
|   | Polska Razem | 0 |  | 223 733 |  | 3,16 % | Uusi |
Aiheesta muualla

Kuvia tai muita tiedostoja aiheesta Puolan europarlamenttivaalit 2014 Wikimedia Commonsissa
Grace Gao

| Grace Gao |
| --- | --- |

Henkilötiedot
Syntynyt: 1993
Ammatti:  ihmisoikeusaktivisti
Vanhemmat:  Gao Zhisheng (isä) Geng He (äiti)
Muut tiedot
Aktiivisena:  2016–
Grace Gao (s. 1993) on kiinalainen ihmisoikeusaktivisti, joka on Gao Zhishengin tytär ja työn jatkaja isänsä katoamisen jälkeen.
Varhainen elämä

Garce Gaon äiti on Geng He.
Gaon kertoman mukaan hänen isänsä oli melko vaitonainen koskien aktivismiaan, joten kun tämä pidätettiin, tytär ei ymmärtänyt, mistä oli kyse. Isänsä pidätyksen takia koko perhe joutui vainon kohteeksi ja poliisit saattoivat Gracen kouluun joka päivä, tarkistivat hänen laukkunsa kiellettyjen esineiden varalta ja pahoinpitelivät tätä. Grace kertoo myös tulleensa kiusatuksi koulussa isänsä pidätyksen takia..
Pako Kiinasta

Vuonna 2009 Gao Zhisheng pidätettiin ja hän katosi, minkä johdosta hänen vaimonsa päätti paeta maasta Gracen ja tämän nuoremman veljen kanssa. Perhe päätyi Thaimaan kautta Yhdysvaltoihin. Grace aloitti pian tämän jälkeen yliopisto-opinnot Kaliforniassa.
Vuonna 2017 Gao oli yksi Oslo Freedom Forumin puhujista.
HMS Spartan

HMS Spartan on ollut seitsemän Britannian Kuninkaallisen laivaston aluksen nimenä.
HMS Spartan (1806), 38-tykkinen viidennen luokan alus
HMS Spartan (1841), 26-tykkinen kuudennen luokan alus
HMS Spartan (1868), Eclipse-luokan potkurikorvetti
HMS Spartan (1891), Apollo-luokan panssarikansiristeilijä
HMS Spartan (95), Dido-luokan ilmatorjuntaristeilijä
HMS Spartan (S105), Swiftsure-luokan ydinsukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Spartan”, voi hakea sivunnimihaulla, laajalla sivunnimihaulla tai tekstihaulla.
Grizzly Man

| Grizzly Man |
| --- | --- |
 Elokuvan juliste
Ohjaaja:  Werner Herzog
Käsikirjoittaja:  Werner Herzog
Tuottaja:  Erik Nelson Kevin Beggs Billy Campbell Phil Fairclough Andrea Meditch Tom Ortenberg Jewel Palovak
Säveltäjä:  Richard Thompson
Kuvaaja:  Peter Zeitlinger
Leikkaaja:  Joe Bini
Pääosat:  Timothy Treadwell Werner Herzog
Valmistustiedot
Valmistusmaa:   Yhdysvallat
Tuotantoyhtiö:  Lions Gate Films (presents) Discovery Docs (presents) Real Big Production
Levittäjä:  Lionsgate Films Netflix
Ensi-ilta:  12. elokuuta 2005
Kesto:  100 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Grizzly Man on Werner Herzogin ohjaama yhdysvaltalainen dokumenttielokuva vuodelta 2005. Elokuva kertoo harmaakarhuharrastaja Timothy Treadwellin elämästä ja kuolemasta. Kuvamateriaali koostuu Treadwellin harmaakarhujen parissa kuvaamista otoksista ja Herzogin tekemistä Treadwellin tuttavapiirin haastatteluista. Elokuvan tuotti Discovery Channelin dokumenttijaos Discovery Docs yhdessä Lions Gate Entertainmentin kanssa. Musiikin elokuvaan sävelsi brittiläinen laulaja-laulunkirjoittaja, kitaristi Richard Thompson.
Taustaa

Timothy Treadwell vietti 13 kesää Katmain kansallispuisto- ja luonnonsuojelualueella Alaskassa. Ajan mittaan hän alkoi kokea puiston harmaakarhujen luottavan häneen: ne sallivat hänen lähestyä niitä ja jopa koskettaa niitä. Puistoviranomaiset varoittivat Treadwellia useaan otteeseen hänen puuhiensa vaarallisuudesta. Deb Ligget, Katmain ja Lake Clarkin kansallispuistojen johtava valvoja kertoi Anchorage Daily Newsille vuonna 2001 pitävänsä Treadwellin toimia parhaimmillaankin ajattelemattomina. "Pahimmillaan se voi olla vaarallista. Timothyn riskialtis käyttäytyminen voi viime kädessä asettaa muut puiston vieraat ja karhut vaaroille alttiiksi." Treadwell filmasi kokemuksensa ja käytti kuvaamaansa aineistoa valistustyössään, joka käsitteli Pohjois-Amerikan karhujen kohtaamia vaikeuksia. Vuonna 2003, kolmannentoista puistossa viettämänsä kesän lopussa Treadwell ja hänen tyttöystävänsä Amie Huguenard joutuivat karhun hyökkäyksen kohteeksi. Karhu tappoi heidät ja söi osia heidän ruumiistaan.
Elokuvan tuotannolle pyydettiin lupa Jewel Palovakilta, joka oli Treadwellin läheinen ystävä ja tämän kanssa Grizzly People -järjestön perustajia. Treadwellin kuoleman jälkeen Palovak jäi yksinään johtamaan järjestöä. Hänen hallussaan on myös kaikki Treadwellin karhuista kuvaama aineisto, jota on kaikkiaan 100 tuntia. Palovak oli tuntenut Treadwellin vuodesta 1985 asti ja koki olevansa vastuussa tämän jättämästä perinnöstä. Hän oli usein keskustellut Treadwellin kanssa tämän videoarkistosta. Hänen mukaansa "Timothy oli hyvin dramaattinen", ja hän on siteerannut Treadwellia: "Jos minä kuolen, jos minulle sattuu jotakin, tee se elokuva. Tee se. Näytä niille."
Aiheesta muualla

Grizzly Man Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Grizzly Man – Käännös en-wikipedian artikkelista.
Käännös suomeksi
Greater Blue Mountains -alue

Jamison Valley
Greater Blue Mountains -alue (engl. Greater Blue Mountains Area) on Unescon maailmanperintökohde Blue Mountains -vuoristossa Australian Uudessa Etelä-Walesissa. Se koostuu 1,03 miljoonasta hehtaarista enimmäkseen metsäistä maastoa syväänuurretulla hiekkakivitasangolla 60–180 kilometriä Sydneystä sisämaahan. Alueella esiintyy 90 erilaista eukalyptuslajia (13 % maailman kaikista eukalyptuslajeista) ja 114 kotoperäistä sekä 120 kansallisesti harvinaista ja uhanalaista lajia.
Kohde on valittu maailmanperintöluetteloon vuonna 2000.
Aiheesta muualla

Wikimedia Commonsissa on kuvia tai muita tiedostoja aiheesta .
Kohde Unescon maailmanperintöluettelossa
Unescon maailmanperintökohteet Australiassa
Australian itä-keskiosien sademetsien suojelualueet
Fossiilialueet: Naracoorte ja Riversleigh
Australian rangaistussiirtolat
Fraser Island
Iso Valliriutta
Greater Blue Mountains -alue
Heard ja McDonaldinsaaret
Kakadu
Lord Howe
Macquariensaari
Ningaloo
Purnululu
Royal Exhibition Building
Carlton Gardens
Shark Bay
Sydneyn oopperatalo
Tasmanian erämaat
Uluru-Kata Tjuta
Queenslandin tropiikki
Willandran järvialue
Gabe Newell

| Gabe Newell |
| --- | --- |
 Gabe Newell vuonna 2018.
Henkilötiedot
Syntynyt: 3. marraskuuta 1962 (ikä 61) Colorado, Yhdysvallat
Kansalaisuus:   Yhdysvallat
Ammatti:  toimitusjohtaja
Puoliso:  Lisa Newell (eronnut)
Lapset:  kaksi poikaa
Muut tiedot
Lempinimet:  Gaben
Koulutus: Harvardin yliopisto (jätti kesken)
Tunnustukset:  BAFTA Fellowship (2013) AIAS Hall of Fame (2013)
Gabe Logan Newell (englanniksi: [ɡeɪb ˈloʊɡən ˈnuːəl]; s. 3. marraskuuta 1962 Colorado, Yhdysvallat), lempinimeltään Gaben, on yhdysvaltalainen liikemies. Hänet tunnetaan erityisesti videopelejä kehittävän, julkaisevan ja jakelevan Valven perustajajäsenenä ja toimitusjohtajana.
Ura

Newell opiskeli Harvardin yliopistossa, mutta jätti sen kesken, ja siirtyi Microsoftille. Newell ja Mike Harrington lähtivät Microsoftilta ja perustivat Valven yhdessä kesällä 1996.
Vuonna 2013 Newell sai BAFTA Fellowship -tunnustuksen merkittävästä ja poikkeuksellisesta panoksestaan peleihin. Samana vuonna Newell palkittiin myös AIAS Hall of Fame -palkinnolla.
Tätä nykyä Newell on menestynyt liikemies. Vielä vuonna 2014 talouslehti Forbes arvioi Newellin nettovarallisuudeksi 1,2 miljardia dollaria, kun vuonna 2018 nettovarallisuudeksi arvioitiin jo 5,5 miljardia dollaria. Vuonna 2023 Newellin nettovarallisuus oli laskenut 3,9 miljardiin dollariin.
Yksityiselämä

Newell oli naimisissa Lisa Newellin kanssa. Heillä on kaksi poikaa.
Aiheesta muualla

Kuvia tai muita tiedostoja aiheesta Gabe Newell Wikimedia Commonsissa
Halinga

Halingan sijainti Viron kartalla.
Halinga (vuoteen 1939 Hallinga) on entinen kunta Virossa Pärnumaan pohjoisosassa. Kunnan läpi kulkee Via Baltica -maantie. Halingan etäisyys Tallinnaan oli 100 kilometriä ja Pärnuun 30 kilometriä.
Vuoden 2017 kuntauudistuksessa Halingan, Tootsin ja Vändran kunnat sekä Vändran kauppala yhdistettiin Põhja-Pärnumaan kunnaksi.
Naapurikuntia olivat pohjoisessa Vigala ja Märjamaa, idässä Vändra, etelässä Are, Sauga, Audru ja Lavassaare ja lännessä Koonga. Kunnan keskellä sijaitsi entisen Pärnu-Jaakobin kihlakunnan keskukseksi muodostunut Pärnu-Jaagupin kauppala (alev).
Kunnan pinta-ala oli 365 km2, josta viljelysmaata on 27 % ja metsää 44 %. Asutustiheys oli 9 ihmistä/ km2. Asukkaita kunnassa oli 3 066 (4. tammikuuta 2013)
Kunnassa oli 43 kylää ja keskustaajama. Halingan ystävyyskunta Suomessa oli Alajärven kaupunki.
Halingan kunta oli uuden itsenäisen Viron ensimmäinen yhdistynyt kunta: 23. lokakuuta 1996 yhdistyivät Pärnu-Jaagupin kunta ja sitä ympäröinyt Halinga.[lähde? ]
Väestö

Vuonna 2011 Halingan kunnassa (Pärnu-Jaagupin kauppala mukaan lukien) oli 2 935 asukasta, joista 2 862 (97,5 %) oli virolaisia, 48 (1,6 %) venäläisiä ja 24 (0,8 %) muita kansallisuuksia.
HMS Speaker

HMS Speaker tai ennen vuotta 1660 Speaker on ollut kolmen Britannian kuninkaallisen laivaston aluksen nimenä:
Speaker (1650), kolmannen luokan linjalaiva
HMS Speaker (1749), tykkivene
HMS Speaker (D90), Ruler-luokan saattuetukialus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Speaker”, voi hakea sivunnimihaulla, laajalla sivunnimihaulla tai tekstihaulla.
Greatest!

| Greatest! Johnny Cash |
| --- | --- | --- |

Studioalbumin tiedot
 Äänitetty : 30. heinäkuuta 1955 – 17. heinäkuuta 1958
 Julkaistu: 12. tammikuuta 1959
 Tuottaja(t): Sam Phillips, Jack Clement
 Tyylilaji: country
 Kesto: 25.46 (alkuperäinen)
 Levy-yhtiö: Sun Records
Johnny Cashin muut julkaisut
| The Fabulous Johnny Cash 1959 | Greatest! 1959 | Hymns by Johnny Cash 1959 |
Greatest! on countrylaulaja Johnny Cashin neljäs albumi. Se nauhoitettiin vuosina 1955–1958 ja julkaistiin vuonna 1959. Albumi ei nimestään huolimatta ole kokoelmalevy, vaan se on studioalbumi. Suurin osa albumin kappaleista on lainakappaleita. Levyn tuotti Sam Phillips ja julkaisi Sun Records.
Albumista julkaistiin 6. toukokuuta 2003 uusintapainos, jossa oli mukana neljä ylimääräistä kappaletta. Näistä kappaleista kolme on erilaisia versioita alkuperäisen albumin sisältäneistä vastaavista kappaleista.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Goodbye Little Darlin' Goodbye | Gene Autry, Johnny Marvin | 2.14 |  |  |  |  |  |  |
| 2. | I Just Thought You'd Like to Know | Charlie Rich | 2.23 |  |  |  |  |  |  |
| 3. | You Tell Me | Sam Phillips | 1.48 |  |  |  |  |  |  |
| 4. | Just About Time | Cash | 2.07 |  |  |  |  |  |  |
| 5. | I Forgot to Remember to Forget | Stan Kesler, Charlie Feathers | 2.09 |  |  |  |  |  |  |
| 6. | Katy Too | Cash, Jack Clement | 1.57 |  |  |  |  |  |  |
| 7. | Thanks a Lot | Rich | 2.38 |  |  |  |  |  |  |
| 8. | Luther Played the Boogie | Cash | 2.03 |  |  |  |  |  |  |
| 9. | You Win Again | Hank Williams | 2.18 |  |  |  |  |  |  |
| 10. | Hey, Good Lookin' | Williams | 1.41 |  |  |  |  |  |  |
| 11. | I Could Never Be Ashamed of You | Williams | 2.14 |  |  |  |  |  |  |
| 12. | Get Rhythm | Cash | 2.14 |  |  |  |  |  |  |
| Bonuskappaleet vuoden 2003 uusintapainoksessa |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 13. | Fool's Hall of Fame | Jerry Freeman, Danny Wolfe | 2.26 |  |  |  |  |  |  |
| 14. | I Forgot to Remember to Forget | Kesler, Feathers | 2.11 |  |  |  |  |  |  |
| 15. | Hey Good Lookin' | Williams | 1.43 |  |  |  |  |  |  |
| 16. | Rock and Roll Ruby | Cash | 1.42 |  |  |  |  |  |  |
Aiheesta muualla

Greatest! Discogsissa. (englanniksi)
Quebecin taistelu (1759)

Quebecin taistelu (tunnetaan myös nimellä Abrahamin tasankojen taistelu) on Quebecissa, Kanadassa ranskalaisten ja brittien välillä 13. syyskuuta 1759 käyty taistelu. Taistelun voitto oli tärkeä briteille, sillä se tarkoitti loppua Ranskan siirtomaa-ajalle Kanadassa: vaikka Britannia sai Kanadan virallisesti vasta vuoden 1763 rauhansopimuksen myötä, oli Uusi-Ranska kaatunut lopullisesti.